Τζον Γκίλμπερτ Άβιλντσεν

Ο Τζον Γκίλμπερτ Άβιλντσεν (αγγλικά: John Guilbert Avildsen) (21 Δεκεμβρίου 1935 – 16 Ιουνίου 2017) ήταν Αμερικανός σκηνοθέτης. Είναι περισσότερο γνωστός για τη σκηνοθεσία του Ρόκυ: Τα Χρυσά Γάντια (1976), που του χάρισε το Όσκαρ Καλύτερης Σκηνοθεσίας. Είναι επίσης γνωστός για τη σκηνοθεσία των τριών πρώτων ταινιών στο franchise The Karate Kid (1984–1989). Άλλες ταινίες που σκηνοθέτησε είναι οι: Joe (1970), Σώστε τον Τίγρη (1973), The Formula (1980), Γείτονες της συμφοράς (1981), Στηρίξου πάνω μου (1989), Rocky 5 (1990), 8 δευτερόλεπτα για τη δόξα (1994) και Θα σε δω στην κόλαση (1999).

Καριέρα 
Αφού ξεκίνησε ως βοηθός σκηνοθέτη σε ταινίες του Άρθουρ Πεν και toy Ότο Πρέμινγκερ και ενήργησε ως διευθυντής φωτογραφίας στην ταινία του 1969, Ανήσυχα κορμιά, η πρώτη χαμηλού προϋπολογισμού μεγάλου μήκους ταινία, Joe (1970), του Άβιλντσεν έλαβε καλές κριτικές για τον πρωταγωνιστή Πίτερ Μπόιλ και ήταν μεγάλη επιτυχία στο box office, με εισπράξεις 26 εκατομμυρίων δολαρίων από προϋπολογισμό 100.000 δολαρίων. Ο Άβιλντσεν ακολούθησε αυτή την πρώιμη επιτυχία με την χαμηλού προϋπολογισμού καλτ κλασική κωμωδία του 1971, Cry Uncle! (κυκλοφόρησε στο Ηνωμένο Βασίλειο ως Superdick και σε βίντεο ως American Oddballs), μια αμερικανική ταινία του 1971 στη βιβλιοθήκη Troma Entertainment, στην οποία πρωταγωνιστεί ο Άλεν Γκάρφιλντ. Ακολούθησε το Σώστε τον Τίγρη (1973), μια ταινία που προτάθηκε για τρία Όσκαρ, η οποία κέρδισε τον Α΄ Ανδρικό ρόλο για τον αστέρα Τζακ Λέμον.

Η μεγαλύτερη επιτυχία του ήρθε με το Ρόκυ: Τα Χρυσά Γάντια (1976), την οποία σκηνοθέτησε συνεργαζόμενος με τον συγγραφέα και αστέρα, Σιλβέστερ Σταλόνε. Η ταινία γνώρισε μεγάλη κριτική και εμπορική επιτυχία, καθώς έγινε η ταινία με τις υψηλότερες εισπράξεις του 1976 και συγκέντρωσε δέκα υποψηφιότητες για Όσκαρ και κέρδισε τρεις, μεταξύ των οποίων Καλύτερης Ταινίας και Σκηνοθεσίας. Ο Άβιλντσεν επέστρεψε αργότερα για να σκηνοθετήσει αυτό που αναμενόταν τότε να είναι η τελευταία ταινία της σειράς, Rocky 5 (1990).

Σκηνοθέτησε το δράμα μυστηρίου The Formula (1980), με πρωταγωνιστές τον Μάρλον Μπράντο και τον Τζορτζ Σι Σκοτ, για το οποίο ήταν υποψήφιος για το Βραβείο Χρυσό Βατόμουρο Χειρότερου Σκηνοθέτη.

Άλλες ταινίες του Άβιλντσεν περιλαμβάνουν τις: Γείτονες της συμφοράς (1981), Μωρά για ντάντεμα (1988), Στηρίξου πάνω μου (1989), Η δύναμη του ενός (1992), 8 δευτερόλεπτα για τη δόξα (1994) και τις τρεις πρώτες ταινίες The Karate Kid.

Ήταν ο αρχικός σκηνοθέτης τόσο για το Σέρπικο (1973) όσο και για το Πυρετός το Σαββατόβραδο (1977), αλλά απολύθηκε λόγω διαφωνιών με, αντίστοιχα, τους παραγωγούς Μάρτιν Μπρέγκμαν και Ρόμπερτ Στίγκγουντ. Αν και η δουλειά του ως σκηνοθέτης στο Σέρπικο τερματίστηκε, ο Άβιλντσεν έγινε φίλος για πολλά χρόνια με το πραγματικό θέμα της ταινίας, Φρανκ Σέρπικο, μοιράζοντας ακόμη και ένα ακίνητο μαζί του στο Λονγκ Άιλαντ της Νέας Υόρκης στις αρχές της δεκαετίας του 1980.

Η τελευταία του ταινία ήταν το Θα σε δω στην κόλαση (1999), με πρωταγωνιστή τον Ζαν-Κλοντ Βαν Νταμ.

Ένα ντοκιμαντέρ για τη ζωή, την καριέρα και τις ταινίες του Άβιλντσεν κυκλοφόρησε τον Αύγουστο του 2017, περίπου δύο μήνες μετά τον θάνατό του. Το John G. Avildsen: King of the Underdogs (2017), σε σκηνοθεσία και παραγωγή Ντέρεκ Γουέιν Τζόνσον, περιλαμβάνει συνεντεύξεις με τους Σιλβέστερ Σταλόνε, Ραλφ Μάτσιο, Μάρτιν Σκορσέζε, Τζέρι Γουάιντραουμπ και Μπαρτ Ρέυνολντς, μεταξύ άλλων. Το ντοκιμαντέρ είναι συνοδευτικό του βιβλίου The Films of John G. Avildsen: Rocky, The Karate Kid, and other Underdogs, που γράφτηκε από τους Λάρυ Πάουελ και Τομ Γκάρετ.

Θάνατος 
Ο Άβιλντσεν πέθανε στο Ιατρικό Κέντρο Cedars-Sinai στο Λος Άντζελες, στις 16 Ιουνίου 2017. Ήταν 81 ετών. Η αιτία του θανάτου του ήταν ο καρκίνος του παγκρέατος, σύμφωνα με τον γιο του, Άντονι Άβιλντσεν.

Φιλμογραφία

Παραπομπές

Εξωτερικοί σύνδεσμοι 
 
 

Αμερικανοί σκηνοθέτες κινηματογράφου
Αμερικανοί παραγωγοί ταινιών
Αμερικανοί νορβηγικής καταγωγής
Απόφοιτοι του Πανεπιστημίου της Νέας Υόρκης
Βραβευμένοι με Όσκαρ Καλύτερης Σκηνοθεσίας